
R E P U B L I  K A    H R V A T S K A
VUKOVARSKO-SRIJEMSKA ŽUPANIJA
[image: ]OPĆINA NIJEMCI
Trg kralja Tomislava 6, 32 245 NIJEMCI


OPĆINSKO VIJEĆE
KLASA: 940-07/26-01/01
URBROJ: 2196-20-01-26-1
Nijemci, 30. lipnja 2026.


Na temelju članka 35. stavak 2. Zakona o vlasništvu i drugim stvarnim pravima („Narodne novine“ broj 91/96, 68/98, 1237/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17), članka 84. Zakona o gospodarenju otpadom („Narodne novine“ broj 84/21, 142/23), i članka 28. Statuta Općine Nijemci („Službeni vjesnik Vukovarsko-srijemske županije“, broj 03/21) Općinsko vijeće Općine Nijemci na 8. sjednici, održanoj dana 30. lipnja 2026. godine, donosi 

ODLUKU 
o davanju reciklažnog dvorišta Općine Nijemci na upravljanje trgovačkom društvu Komunalac Srijem d.o.o.
Članak 1.
Općina Nijemci je, sukladno obvezi utvrđenoj odredbom članka 84.  Zakona o gospodarenju otpadom („Narodne novine“ broj 84/21, 142/23), izgradila reciklažno dvorište koje se nalazi u naselju Nijemci, na katastarskoj čestici k.č.br. 3108/1 k.o. Nijemci. 
Članak 2.
Općina Nijemci daje reciklažno dvorište iz članka 1. ove Odluke na upravljanje trgovačkom društvu KOMUNALAC SRIJEM d.o.o., Nijemci, Kolodvorska 2, OIB: 36458716650. Reciklažno dvorište daje se na upravljanje na vrijeme dok postoji potreba za istim, odnosno do izmjena zakonskih i drugih uvjeta, u kojem slučaju će se donijeti nova odluka. 
Zadužuje se Upravni odjel za financije, proračun i gospodarstvo da dostavi Inventurnu listu sa popisom imovine koja je u vlasništvu Općine i nalazi na lokaciji Reciklažnog dvorišta Nijemci, a koju imovinu Općina predaje na korištenje Komunalcu Srijem d.o.o. radi upravljanja te obavljanja poslova na reciklažnom dvorištu, kao sastavni dio Ugovora o upravljanju reciklažnim dvorištem.

Članak 3.
Trgovačko društvo KOMUNALAC SRIJEM d.o.o. se obvezuje organizirati obavljanje poslova reciklažnog dvorišta u skladu s odredbama važećih propisa koji uređuju područje gospodarenja otpadom i istim upravljati pažnjom dobrog gospodarstvenika. 
Članak 4.
Trgovačko društvo KOMUNALAC SRIJEM d.o.o. se obvezuje jednom godišnje podnijeti Općini Nijemci izvješće o upravljanju reciklažnim dvorištem.
Općina Nijemci obvezuje se snositi opravdane troškove održavanja i rada reciklažnog dvorišta- naknadu-koja će se pobliže definirati ugovorom o upravljanju reciklažnim dvorištem, kao i sve ostale odredbe vezane uz upravljanje.
Za potpisivanje ugovora o upravljanju reciklažnim dvorištem ovlašćuje se općinski načelnik Općine Nijemci.
Članak 5.
Ova Odluka stupa na snagu prvog dana od dana objave u „Službenom vjesniku Vukovarsko-srijemske županije“. 

Predsjednik Općinskog vijeća
Vjekoslav Subotić, mag.ing.agr.

